Sázava jõgi
Sázava on jõgi Tšehhis Vysočina ja Kesk-Tšehhi maakonnas, Vltava parempoolne lisajõgi. Jõgi saab alguse Žďárské mäestikus (Žďárské vrchy) umbes 757 meetri kõrguselt üle merepinna. Sázava jõe pikkus on 225 km, valgala pindala 4349 km². Suurematest linnadest asuvad jõe ääres Žďár nad Sázavou ja Havlíčkův Brod. Väiksematest asulatest asuvad jõe kaldal Přibyslav, Světlá nad Sázavou, Týnec nad Sázavou ja Sázava.